# *PROJEKTS*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr.  .§)

**Grozījumi Ministru kabineta 2016. gada 14. jūnija noteikumos Nr. 375 “**[**Valsts reģionālās attīstības aģentūras nolikums**](https://m.likumi.lv/ta/id/282916-valsts-regionalas-attistibas-agenturas-nolikums)**”**

*Izdoti saskaņā ar* [*Valsts pārvaldes iekārtas likuma*](https://m.likumi.lv/ta/id/63545-valsts-parvaldes-iekartas-likums)[*16. panta*](https://m.likumi.lv/ta/id/63545-valsts-parvaldes-iekartas-likums#p16) *pirmo daļu*

Izdarīt Ministru kabineta 2016. gada 14. jūnija noteikumos Nr. 375 “[Valsts reģionālās attīstības aģentūras nolikums](https://m.likumi.lv/ta/id/282916-valsts-regionalas-attistibas-agenturas-nolikums)” ([Latvijas Vēstnesis](https://m.likumi.lv/ta/id/288451), 2016, 116. nr., 2017, nr. 26.) šādus grozījumus:

1. Izteikt 2. punktu šādā redakcijā:

“2. Iestādes darbības mērķis ir īstenot atbalsta pasākumus vides aizsardzības politikas ieviešanai un līdzsvarotai valsts reģionālajai attīstībai, nodrošinot normatīvajos aktos deleģēto valsts un citu finanšu instrumentu ieviešanu, valsts un pašvaldību elektroniskās pārvaldes attīstību, analītisko darbību, kā arī administratīvo atbalstu starptautisko programmu sekretariātiem.”.

2. Papildināt noteikumus ar 3.6. apakšpunktu šādā redakcijā:

“3.6. Latvijas vides aizsardzības fonda likumā noteikto funkciju īstenošana.”.

3. Papildināt noteikumus ar 4.28. apakšpunktu šādā redakcijā:

“4.28. Latvijas vides aizsardzības fonda likumā noteiktos uzdevumus, kā arī:

4.28.1. sagatavo budžeta programmas “Vides aizsardzības fonds” ieņēmumu un izdevumu tāmi kārtējam saimnieciskajam gadam iekļaušanai Vides aizsardzības un reģionālās attīstības ministrijas budžeta pieprasījumā;

4.28.2. ievieto Vides aizsardzības un reģionālās attīstības ministrijas un iestādes tīmekļvietnē informāciju par organizētajiem konkursiem un izsludināto projektu iesniegumu iesniegšanas termiņiem finansējuma saņemšanai;

4.28.3. ja nepieciešams, pieaicina ekspertus un speciālistus projektu iesniegumu izvērtēšanai vai pieprasa atzinumus no citām valsts institūcijām par projektu atbilstību politikas plānošanas dokumentiem;

4.28.4. apkopo un izvērtē pārskatus par projektu īstenošanas gaitu un piešķirto līdzekļu izlietojuma gaitu;

4.28.5. iesniedz projektu iesniegumus izskatīšanai Latvijas vides aizsardzības fonda konsultatīvajā padomē (turpmāk — konsultatīvā padome);

4.28.6. mērķtiecīgi un efektīvi apsaimnieko iestādei piešķirtos valsts budžeta līdzekļus;

4.28.7. ja nepieciešams, nodrošina no Latvijas vides aizsardzībasfonda līdzekļiem finansētā projekta auditu projekta īstenošanas laikā, lai izvērtētu tā īstenošanas kvalitāti un līdzekļu izlietojuma atbilstību ar iestādi noslēgtajam līgumam;

4.28.8. ievieto iestādes tīmekļvietnē Latvijas vides aizsardzības fonda padomes (turpmāk — fonda padome) un konsultatīvās padomes lēmumus;

4.28.9. rakstiski informē projekta iesniedzēju par fonda padomes lēmumu par projekta atbalstīšanu vai noraidīšanu;

4.28.10. saskaņā ar fonda padomes lēmumu slēdz līgumu ar privātpersonu vai pašvaldību vai vienošanos ar vides aizsardzības valsts iestādi par projekta finansēšanu, paredzot projekta finansēšanas kārtību, kā arī iestādes, projekta iesniedzēja un izpildītāja tiesības, pienākumus un atbildību projekta īstenošanas laikā un pēc projekta pabeigšanas;

4.28.11. informē fonda padomi, ja Latvijas vides aizsardzībasfonda līdzekļu saņēmējs piešķirtos līdzekļus neizmanto projekta pieteikumā paredzētajiem darbiem atbilstoši fonda padomes lēmumam vai saskaņā ar noslēgto līgumu vai vienošanos ar iestādi, vai neizmanto piešķirtos līdzekļus paredzētajā termiņā, kā arī ja fonda līdzekļu saņēmējs nesniedz pārskatus par projekta īstenošanu līgumā noteiktajos termiņos;

4.28.12. saskaņā ar fonda padomes lēmumu rakstiski pieprasa, lai Latvijas vides aizsardzībasfonda līdzekļu saņēmējs neatbilstoši izmantotos vai neizmantotos līdzekļus atmaksā budžeta programmas “Vides aizsardzības fonds” kontā;

4.28.13. nodrošina konsultatīvās padomes tehnisko un administratīvo darbu.”.

4. Izteikt 5. punktu šādā redakcijā:

“5. Funkciju un uzdevumu izpildes nodrošināšanai iestāde:

5.1. sadarbojas ar valsts pārvaldes iestādēm, Eiropas Savienības institūciju, citu ārvalstu un starptautisko organizāciju struktūrvienībām un amatpersonām, kā arī citām juridiskajām un fiziskajām personām;

5.2. piedalās starpvalstu sadarbības programmās un projektos;

5.3. sadarbojas ar plašsaziņas līdzekļiem un sniedz tiem informāciju par iestādes darbību.”.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce